Beskrivelse

Byggefelt 1.3 og 1.4 er solgt til PFA Ejendomme, som samarbejder med Agenda Property om udviklingen. Byggerierne tager afsæt i en traditionel karréstruktur med rækkehuse langs den nord- og sydvendte facade. I gavlene mod øst og vest etableres der lejlighedsbebyggelser.

Etageboligerne varierer fra 4 til 6 etager, mens rækkehusene er i 3 etager. Etageboligerne fungerer som gavlbygninger - højest mod øst, hvilket er med til at skabe en mere fortættet og urban bygade mod Robert Jacobsens Allé. De vestlige gavlbygninger er lidt lavere og skaber en mere åben by ind mod rækkehuskvarteret.

Rækkehusene og etageboligerne tænkes udført i teglsten af god kvalitet, med en variation og en stoflighed, der giver facaderne liv. Bebyggelsen har flere forskydninger i facadelinjen, der er med til at bryde den monotone facadearkitektur og tilføre individualitet til hver enkelt bolig.

Bebyggelserne er endnu ikke endelig fastlagt i designet.